જીએસટી સ્વદેશી અને વિદેશી વેપારીઓ-તમામને માટે કરવેરાની ચુકવણીની પ્રક્રિયા એકદમ સરળ બનાવી દેશે. જીએસટીના અમલ સાથે એક નામ, એક ફોર્મ અને ચુકવણી પણ એક જ વખત થશે. તેને માટે કારોબારીઓને ઓળખ માટે જીએસ ટીન નંબર અપાશે જે પેન કાર્ડના આંકડા પર આધારિત હશે. કેન્દ્ર અને રાજ્ય સરકાર બંને માટે એક જ રિટર્ન ભરવાનું રહેશે. સરકારનો ઇરાદો તો આ કરપ્રણાલીના અમલમાં કાગળનો કોઈ પ્રકારે ઉપયોગ ન કરવાનો છે. એ કેટલું શક્ય બને છે એ જોવાનું રહેશે. જીએસટીના અમલને કારણે રાજ્યોની કરવેરાની આવકમાં જે ઘટાડો થશે તેની ભરપાઈ પાંચ વર્ષ સુધી કેન્દ્ર સરકાર કરશે. માત્ર આ કરપ્રણાલીના અમલને કારણે દેશની જીડીપીમાં એકથી દોઢ ટકાનો વધારો થવાની ધારણા છે.